Елімізде коронавирус жұқтырғандар саны 35-ке жетті
"Елімізде коронавирус жұқтырғандар саны 35-ке жетті" | "https://abai.kz/post/107741"
TITLE: Елімізде коронавирус жұқтырғандар саны 35-ке жетті
URL: https://abai.kz/post/107741
META: "Елімізде коронавирус жұқтырғандар саны 35-ке жетті" | "https://abai.kz/post/107741"
DATE: 18.03.2020
AUTHOR(s): Abai.kz
TOTAL WORDS: 112
TEXT: ҚР Денсаулық сақтау министрлігі Алматы қаласында тағы екі адамның коронавирус жұқтырғанын мәлімдеді. -Осы сағатта Алматы қаласында - 17 адам, Нұр-Сұлтан қаласы бойынша 18 адам, жалпы 35 науқас тіркелді, - делінген Денсаулық сақтау министрлігінің сайтында . Еске салайық, кеше Нұр-Сұлтан мен Алматы қаласында карантин жарияланды. Мұндай шешімді Президент жанындағы төтенше жағдай режимін қамтамасыз ету жөніндегі мемлекеттік комиссия қабылдады. Премьер-министр Асқар Маминнің төрағалығымен ҚР Президенті жанындағы төтенше жағдай режимін қамтамасыз ету жөніндегі мемлекеттік комиссияның отырысы өтті. Нұр-Сұлтан және Алматы қалаларында COVID -19 таралу жағдайын ескере отырып, сондай-ақ Қазақстанның басқа қалаларына коронавирустың таралуының алдын алу мақсатында мемлекеттік комиссия Нұр-Сұлтан және Алматы қалаларында қосымша шектеу, алдын алу және эпидемияға қарсы шараларды енгізу туралы шешім қабылдады. Abai.kz
